Nicolas Pépé

Nicolas Pépé (sündinud 29. mail 1995 Mantes-la-Jolie's) on Prantsusmaal sündinud Elevandiluuranniku jalgpallur, kes mängib ründaja või ääremängijana Hispaania kõrgliigaklubis Villarreal ja Elevandiluuranniku jalgpallikoondises.

 Klubikarjäär 
Ta alustas klubikarjääri 2012. aastal Poitiers' meeskonnas. 2013. aastal liitus ta Angers'ga. 2014. aastal tegi ta debüüdi Prantsusmaa esiliigas Angers' meeskonnas. Hooajal 2015–16 mängis ta laenul Prantsusmaa tugevuselt kolmanda liiga klubis Orléans. Hooajal 2016–17 mängis ta Angers'ga Prantsusmaa kõrgliigas.

2017. aasta juunis sõlmis ta viieaastase lepingu Prantsusmaa kõrgliigaklubiga Lille. Hooajal  2017–18 lõi ta Prantsusmaa kõrgliigas 13 väravat. Hooajal 2018–19 lõi ta liigas 22 väravat ja oli sellega liigas resultatiivsuselt teine mängija. Hooajal 2018–19 valiti ta lisaks Prantsusmaa kõrgliiga hooaja sümboolsesse koosseisu ja parimaks Prantsusmaa kõrgliigas mängivaks Aafrika jalgpalluriks.

2019. aasta augustis liitus ta Inglismaa kõrgliigaklubiga Arsenal. Üleminekusumma oli 79 miljonit eurot (72 miljonit naelsterlingit), mis oli Arsenali läbi aegade kalleim ost. Esimese värava Inglismaa kõrgliigas lõi ta 22. septembril 2019 mängus Aston Villa vastu. Hooajal 2020/21 lõi Pépé 16 väravat, neist kümme Inglismaa kõrgliigas. Hooajal 2021/22 jäi tema arvele Arsenali meeskonnas vaid kolm tabamust. 2022. aasta augustis läks ta laenule Prantsusmaa kõrgliigaklubisse Nice.

2023. aasta septembris sõlmis ta lepingu Türgi kõrgliigaklubiga Trabzonspor.

2024. aasta augustis siirdus ta Villarreali.

 Koondiserkarjäär 
Debüüdi Elevandiluuranniku jalgpallikoondises tegi Pépé 15. novembril 2016 sõprusmängus Prantsusmaa vastu. Koondisekarjääri esimese värava lõi ta 24. märtsil 2018 sõprusmängus Togo vastu.

Ta on kuulunud Elevandiluuranniku koondisse 2017., 2019., 2022. ja 2024. aasta Aafrika rahvaste karikavõistlustel. 2024. aastal tuli ta Elevandiluuranniku koondisega Aafrika meistriks.

 Saavutused 
Arsenal
FA Cup: 2019–20

 Viited 

Kategooria:Elevandiluuranniku jalgpallurid
Kategooria:Angers SCO mängijad
Kategooria:Lille OSC mängijad
Kategooria:Arsenal FC mängijad
Kategooria:OGC Nice'i jalgpallurid
Kategooria:Trabzonspori mängijad
Kategooria:Villarreal CF mängijad
Kategooria:Ligue 1 mängijad
Kategooria:Premier League'i mängijad
Kategooria:Süper Ligi mängijad
Kategooria:La Liga mängijad
Kategooria:Sündinud 1995